**REŠITVE Kako se je okrepilo politično delovanje Slovencev**

1. Iz vira razberi, kje so potekali tabori, kdo se jih je udeleževal in zakaj je bila pomembna udeležba na taboru?

Tabori potekajo na prostem, pod milim nebom. Ta tabor iz pisnega vira se dogaja v Ljutomeru. Taborov so se udeleževali vsi, tudi kmetje. Udeležba vseh slojev je bila pomembna, saj bi lahko le skupaj dosegli enakopravnost slovenskega naroda ter vse pravice, ki so jim bile odvzete.

1. Iz vira razberi, zakaj so se Slovenci zavzemali za trializem pod Avstro – Ogrsko? (2 razloga)

Slovenci se za trializem zavzemajo, zaradi narodnih razlogov – avtonomija južnoslovanskih narodov. Ob tem pa tudi zaradi dinastičnih razlogov, večina Slovencev je še vedno zvesta cesarju Francu Jožefu, prav tako bi manjši jugoslovanski narodi potrebovali podporo močne Avstro-Ogrske.

1. Zakaj neoilirizem večina strank ne podpira?

Neoilirizem večina strank ne podpira, ker zagovarja popolno združitev južnoslovanskih narodov (Slovencev, Hrvatov in Srbov), kljub temu, da imajo ti narodi vsak svoj jezik, različno kulturo in zgodovino. Ivan Cankar zato predlaga, da se južnoslovanski narodi združijo le politično in ne tudi kulturno.

1. V čem so se slovenske stranke najbolj razlikovale? (vsaj 2 razliki)

Slovenske stranke se najbolj razlikujejo (katoliški, liberalni in delavski tabor) glede na podporo katoliške cerkve: katoliški tabor podpira večjo vlogo Cerkve, liberlani in delavski tabor ne. Liberalni tabor podpira kapitalizem in svobodno gospodarstvo, delvaski tabor je proti kapitalizmu.

Zelo se razlikujejo tudi glede na volilce: katoliški tabor volijo kmetje in nižji uradniki, liberalni tabor voli meščanstvo in podjetniki, dalavski tabor volijo delavci in nekateri izobraženci.